# Boomerang

### Fra Wikipedia, den frie encyklopædi

Du har nye beskeder (forskel fra næstsidste redigering).
En typisk returnerende træ-boomerang.

En boomerang er en buet flad vingeformet kasteting og er normalt lavet af træ. Når en boomerang kastes rigtigt, roterer den om sig selv samtidig med at den flyver gennem luften. Den kan faktisk flyve langt og hvis den kastes rigtigt i forhold til vinden, returnerer den til eller forbi udgangspunktet og kan mange gange gribes.

Først fra ca. 1822 blev ordet boomerang dannet på engelsk. Men både aboriginernes tunge "jagtpinde" og lette boomeranger blev under ét kaldt boomeranger. Før ordet boomerang blev de kaldt "træsværd", da de engelsktalende indvandrere ikke kendte deres rette brug. Først i 1893 skrev John Fraser om, at der fandtes 2 typer.

### [redigér] Historisk

Boomerang-lignende ting, inklusiv "jagtpinde", er blevet anvendt over det meste af verden ved jagt, religion og rekreationelle aktiviteter. Deres oprindelse er ikke fuldt klarlagt. Forhistoriske stammer i Europa har benyttet specielle kasteøkser. F.eks. har man fundet boomerang lignende ting som er fra ca. 18. årtusinde f.Kr. i det som nu er Polen. Ydermere har man fundet jagtpindligende afbildninger på klippemalerier fra stenalderen. I det tidlige Ægypten blev en specielt udformet "pind" anvendt af faraoerne til at jage fugle med.

Den kendteste boomerang er kendt fra Australien hvor de indtil i dag har anvendt boomeranger (let - kommer tilbage) og jagtpinde kylie eller på Warlpiri karli (tunge - kommer ikke tilbage).

I dag bliver boomeranger oftest anvendt som et sportsremedie. De vejer som regel mindre end 100 gram og nogle faktisk under 25 gram.

### [redigér] Design

Boomerang til salg ved Melbourne-Showet 2005.

Boomerang der kan komme tilbage er faktisk udformet som en propel. Når en boomerang kastes med stor egenrotation skaber den sin egen dynamiske opdrift. Hvis den har nok rotation og den kastes rigtigt i forhold til vinden flyver den i en cirkelbane og i mange tilfælde tilbage til og evt. forbi udgangspunktet.

Boomerang som kommer tilbage består af 2 eller flere vingearme. Hver vingearms snit er udformet som en vingeprofil.

Med undtagelse af langdistance boomeranger, skal boomeranger ikke kastes vandret eller sidelæns som en frisbee, men derimod næsten lodret.

## [redigér] Kilder/referencer

- Boomerang Association of Australia: What is a Boomerang?
- Unspinning the boomerang by Hugh Hunt Citat: "... Perhaps surprisingly, it's reported that the earliest known users of boomerangs were found in what is now Poland, about twenty thousand years ago (18,000 years BC!)..."
- Boomerang History: How the Throwing Wood and the Boomerang Developed Citat: "...The use of the throwing wood is verified by rock paintings dating from the Neolithic Age (since approx. 5000 v.Chr.)..."

## [redigér] Eksterne henvisninger

- Dansk Boomerangklub
- DTU: Boomerang
- Google: Sport: Boomerang
- History of Boomerangs
- Bang up a boomerang! by Hugh Hunt

Hentet fra "http://da.wikipedia.org../../../b/o/o/Boomerang.html"

Kategorier: Sportsudstyr | Legetøj | Håndvåben

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Български
- Bosanski
- Deutsch
- English
- Esperanto
- Español
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- ಕನ್ನಡ
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenščina
- Svenska
- Türkçe
- اردو
- Tiếng Việt
- 中文